GST
కార్పొరేట్లకు బహుళ ప్రయోజనం
హైదరాబాద్‌, జూలై 3: స్వాతంత్య్రం వచ్చినతర్వాత జరిగిన మొట్ట మొదటి పరోక్షపన్నుల సంస్కరణగా చెపుతున్న జిఎస్‌టి అమలు కార్పొరేట్లకుసైతం బిజినెస్‌ సానుకూలతను పెంచుతుందని అంచనా. ఐదు కేటగిరీల్లో ఉన్న పన్నుశ్లాబ్‌లు ముఖ్యంగా కార్పొ రేట్లకు బహుళపన్నుల భారాన్ని తొలగిస్తాయి. అలాగే క్షేత్రస్థాయి వినియోగదారులకు కూడా పన్నులభారం కొంతమేర తగ్గుతుందని అంచనా. దీర్ఘకాలంలో ద్రవ్యోల్బణం దిగివస్తుందని, పన్నుల ఎగ వేత కూడా కట్టడి అవుతుందని, భారత్‌ జిడిపికి అదనపు నిధులు అంది అదనపు వనరులు కూడా జమ అవుతాయని అంచనా. నిరుపేదలు, బలహీన వర్గాలకు మరిన్ని సేవలందించేందుకు వీలు కలుగుతుందని అంచనా.
పెట్రోలియం డీజిల్‌ ఉత్పత్తులు, ఏవి యేషన్‌ టర్బైన్‌ ఇంధనాలను జిఎస్‌టినుంచి తొలగించారు. తర్వా త జిఎస్‌టి మండలి వీటిని నిర్ణయిస్తుంది. అలాగే మద్యం కూడా జిఎస్‌టినుంచి ప్రస్తుతం మినహాయించారు. ద్రవ్యోల్బణంపై తీవ్ర స్థాయిలో ప్రభావం ఏమి ఉండదని రిజర్వుబ్యాంకు చెపుతోంది. అంతర్జా తీయ ఇంధనం,ముడిచమురుధరలతో ద్రవ్యోల్బణం సానుకూలంగా ఉంటుంద ని, సాధారణ వర్షపాతం ఇందుకు సహకరిస్తుందని ఆర్థికవేత్తలు చెపుతున్నారు. బ్యాంకింగ్‌, ఆర్థిక రంగసేవలపరంగా కొంత పన్నులు పెరిగినా మొత్తంగాచూస్తే ద్రవ్యోల్బణంపై అంతగా ప్రభావం ఉండదని డిబిఎస్‌ బ్యాంకు ఆర్థికవేత్తలు చెపుతున్నారు. సేవలరంగంపై జిఎస్‌టి ప్రభావం స్వల్పకాలికంగానే ఉంటుందని, తక్షణమే 18శాతానికి పెరుగు తున్నందున ప్రభావం కొంత ఉంటుందని అంచనా.
కొన్ని సేవల ధరలు కూడా తగ్గుతాయని దీనివల్ల వినియోగదారులకు మేలు జరుగుతుందని టాక్స్‌ప్రాక్టీషనర్లు చెపుతున్నారు. జిఎస్‌టి ప్రభా వం అంచనావేసేందుకు ఉత్పత్తిదారులు మరికొన్ని వారాలు వేచి ఉండాల్సిందేనని టోకువర్తకులు, పంపిణీదారులు ఇందుకు అను గుణంగా ధరలుమార్పులు చేయాల్సిఉంటుందనిఅంచనా. దేశీయ స్టాక్‌ మార్కెట్లు ఇటీవలి గరిష్టస్థాయి నమోదునుంచి కొంత తగ్గా యి. సమీపకాలంలో మార్కెట్లు జిఎస్‌టి అమలువల్ల తగ్గుతా యని, క్రమేపీ పెరుగుతాయనిచెపుతున్నారు.హెచ్‌డిఎఫ్‌సి సెక్యూ రిటీస్‌ సంస్థల అంచనాప్రకారం నిఫ్టీ కొత్తగా 10,300నుంచి 10,400స్థాయికి పెరుగుతుందని చెపుతున్నారు.జిఎస్‌టి అమలు విధానం ఆకళింపునకు మార్కెట్లకు కొంత వ్యవధి అవసరం అవు తుందని అన్నారు. భారత్‌ కార్పొరేట్‌రంగానికి బిజినెస్‌ సానుకూల తను పెంచుతుంది.
బహుళపన్నులభారం తప్పుతుం ది. బహుళ విధానాల్లో రిటర్నులుదాఖలుచేయడం కూడా తగ్గుతుందని చెపుతున్నారు. అంతేకాకుండా పారదర్శకమైన పన్నువిధానంతో పన్నుల ఎగవేత తగ్గుతుందని అంచనా. 20లక్షలటర్నోవర్‌లోపు ఉన్న వారిని జిఎస్‌టిరిజిస్ట్రేషన్‌ నుంచి మినహాయించారు. జిఎస్‌టి అమలువల్ల వారికి ఎటువంటి నష్టం ఉండ దు. అలాగే జిఎస్‌టి కాంపొజిషన్‌ స్కీం కింద తక్కు వ పన్నులు చెల్లించే ఆస్కారం ఉంది. అలాగే పూర్తి స్థాయి ఇన్‌పుట్‌ట్యాక్స్‌ ప్రయోజనం పొందలేకపో యినా 75 లక్షల టర్నోవర్‌లోపు ఉన్నవి ఒకటిశాతం మాత్రమే పన్నులు చెల్లించాలి. ఉత్పత్తిదారులు రెండు శాతం, రెస్టారెంట్ల బిజినెస్‌సంస్థలు ఐదుశాతం పన్ను లు రూపంలోచెల్లించాలి.ఐసిఐసిఐబ్యాంకు ఎండిసిఇఒ చందాకొచ్చర్‌ మాట్లాడుతూ జిఎస్‌టి అమలు అనేది భారత్‌ పన్నులరంగంలో ఒక కొత్తపరివర్తనానికి నాంది అనిఅన్నారు.
ఒకే జాతీయమార్కెట్‌, ఒకే పన్నువిధానం తో బిజినెస్‌ సానుకూలతను పెంచుతుందన్నారు.28శాతం పన్నురేట్‌ మినహా దేశంలోని ఇతర అన్ని ఉత్పత్తులను ఐదునుంచి 18శాతం జిఎస్‌టి పరిధిలోనే ఉంచినట్లు కేంద్ర ఆర్ధికశాఖ విస్తృత ప్రచారం చేస్తోంది. అలాగే జిఎస్‌టిపై అవగాహనకోసం విస్తృతంగా ప్రసారమాధ్యమాల ను వినియోగించింది. వీటికితోడు జిఎస్‌టిపరిధిలోనిశాఖల అధికారు లు ఆయా రాష్ట్రాల్లో ప్రజలు, పారిశ్రామిక, వ్యాపార రంగానికి అవ గాహన కల్పించేందుకు ఆయాప్రాంతాలసిఐఐ,ఫిక్కీ, ఎఫ్‌ట్యాప్సీ, ఎంఎస్‌ఎంఇరంగాలతోకలిసిఅవగానసదస్సులుసైతం నిర్వహించాయి.